**200825**

**Құдайға сенім арту**

***«Біз Оның еркіне сай бір нәрсе сұрасақ, Құдай тілегімізге құлақ салады деп нық сенеміз. Не сұрасақ та, Құдай бізге құлақ салады деп білсек, Оның тілегенімізді беретінін де білеміз.»***

***(Жоханның 1-хаты 5:14-15)***

Гонконгтағы ғибадатханалар туралы кітабында: «Қытайлық адам батыстық адамға қытай ғибадатханалары мен табынулары туралы айтуға тырысқан сайын, көп ұзамай оның айтқандары тыңдаушы үшін тым түсініксіз болып көрінеді» - дейді Джойс Сэвидж. Гонконгта 600-ге жуық қытай ғибадатханалары бар, олардың жартысы буддисттік ғибадатханалар, үштен бір бөлігі даоисттік ғибадатханалар, ал қалғандары екеуінің қоспасы. Автор былай дейді: «Көптеген сол дінге сенетін адамдар, екі дінге де бірдей көзқараспен қарайды. Олар белгілі бір наным-сенімнің буддисттік сенімге жататындығын немесе, мысалы, белгілі бір мүсіннің - даоистық дүниетанымға жататынын нақты анықтай алмайды. Олар сонымен қатар, өздерінің көзқарастарында шатасып кетіп, соңында көбінесе буддизм ұстанымында қалады, өйткені бұл дін Қытайда кең таралған. Кейбіреулері тіпті өз діндерінің атын дұрыс білмейді. Олар тек ата-бабалары мен құдайларына табынамыз деп айтады.»

Ғибадатхананың ішінде, әдетте, кішкентай сандық болады, сандықтың іші, ұзындығы бірдей және пішіні жағынан тамаққа арналған қытай таяқшаларына ұқсас, бамбук таяқшаларымен толтырылған. Бұл таяқшылардың жалғыз айырмашылығы - олардың барлығы белгілі бір ретпен, нөмірленген. Бұл таяқшылардың саны 64 немесе 100 болуы керек. Адамға нұсқаулық қажет болған кезде, ол ғибадатханаға барып, осы сандыққа қарай еңкейіп, оның ішінен бір таяқша түскенше, оны сілкиді. Содан кейін діни қызметкер нөмірді оқып, оның мағынасын түсіндіреді - әрине, кішігірім ақыға. Осылай, өз тағдыры туралы біледі. Алайда, Гонконгтағы қытайлықтардың бәрі бұл «сандар ойынына» сене бермейді.

Олардың пікірінше, олардың нағыз құдайы – бұл байлықтың құдайы. Бірақ, шын мәнінде, олардың ақшамен байланысты бірнеше құдайлары бар: бірі - жалақы төлемін алған кездегі құдай; басқасы – құмар ойындарда, сізді керемет сәттілікке жеткізетін құдай, үшіншісі - қарызды төлеу кезіндегі құдай және т.б. Шындығында, олар нақты бір тұлға бар деп сенбейді, бірақ қайтыс болған ата-бабаларымен байланыстыратын белгілі бір мистикалық күшке сенеді. Мәсіхшілердің сеніміне қарағанда қандай қарамақайшылық! Біздің Құдайымыздың мінажаттарды естіп, оларға жауап беретіні қандай керемет! (Жалғасы келесіде......)